|  |  |
| --- | --- |
| MINISTERUL SĂNĂTĂŢIINr. 1.622 din 29 decembrie 2016  | **CASA NAŢIONALĂ DE ASIGURĂRI DE SĂNĂTATENr. 1.051 din 28 decembrie 2016**  |

ORDIN
**privind modificarea anexei nr. 2 la** **Ordinul ministrului sănătăţii şi al preşedintelui Casei Naţionale de Asigurări de Sănătate nr. 1.605****/****875/2014** **privind aprobarea modului de calcul, a listei denumirilor comerciale şi a preţurilor de decontare ale medicamentelor care se acordă bolnavilor în cadrul programelor naţionale de sănătate şi a metodologiei de calcul al acestora**

    Văzând Referatul de aprobare nr. V.V.V. 7.724 din 28 decembrie 2016 al Ministerului Sănătăţii şi nr. D.G. 2.274 din 28 decembrie 2016 al Casei Naţionale de Asigurări de Sănătate,
    având în vedere art. 58 alin. (4) şi (5) şi art. 221 alin. (1) lit. k) din Legea nr. 95/2006 privind reforma în domeniul sănătăţii, republicată, cu modificările şi completările ulterioare,
    ţinând cont de Hotărârea Guvernului nr. 720/2008 pentru aprobarea Listei cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, cu modificările şi completările ulterioare,
    în temeiul dispoziţiilor art. 291 alin. (2) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare, şi ale art. 17 alin. (5) din Statutul Casei Naţionale de Asigurări de Sănătate, aprobat prin Hotărârea Guvernului nr. 972/2006, cu modificările şi completările ulterioare,
    **ministrul sănătăţii** şi **preşedintele Casei Naţionale de Asigurări de Sănătate** emit următorul ordin:

**Art. I.** - Anexa nr. 2 la Ordinul ministrului sănătăţii şi al preşedintelui Casei Naţionale de Asigurări de Sănătate nr. 1.605/875/2014 privind aprobarea modului de calcul, a listei denumirilor comerciale şi a preţurilor de decontare ale medicamentelor care se acordă bolnavilor în cadrul programelor naţionale de sănătate şi a metodologiei de calcul al acestora, publicat în Monitorul Oficial al României, Partea I, nr. 951 şi 951 bis din 29 decembrie 2014, cu modificările şi completările ulterioare, se modifică după cum urmează:

**1. La secţiunea P1 "Programul naţional de boli transmisibile" litera A) "Subprogramul de tratament şi monitorizare a persoanelor cu infecţie HIV/SIDA şi tratamentul postexpunere", poziţia 282 se abrogă.**

**2. La secţiunea P3 "Programul naţional de oncologie", poziţia 358 se modifică şi va avea următorul cuprins:**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **358**  | W42249001  | L01XX32  | BORTEZOMIBUM\*\*  | VELCADE 3,5 mg  | PULB. PT. SOL. INJ.  | 3,5 mg  | JANSSEN - CILAG INTERNATIONAL NV  | BELGIA  | CUTIE X 1FLAC.X 10MLX 3,5 MG PULB. PT.SOL. INJ., INTRODUS ÎNTR-UN BLISTER TRANSPARENT  | P-RF/R  | 1  | 1.965,672000  | 2.188,368000  | 2.147,192000  |

**3. La secţiunea P3 "Programul naţional de oncologie", poziţiile 296 şi 490 se abrogă.**

**4. La secţiunea P5 "Programul naţional de diabet zaharat", Tratamentul medicamentos al bolnavilor cu diabet zaharat, poziţia 14 se abrogă.**

**5. La secţiunea P6 "Programul naţional de diagnostic şi tratament pentru boli rare şi sepsis sever" subprogramul P6.1 "Hemofilie şi talasemie", poziţiile 12, 13, 14, 15 şi 16 se abrogă.**

**6. La secţiunea P9 "Program naţional de transplant de organe, ţesuturi şi celule de origine umană" subprogramul P9.1 "Transplant medular", poziţia 78 se abrogă.**

**7. La secţiunea P9 "Program naţional de transplant de organe, ţesuturi şi celule de origine umană" subprogramul P9.2 "Transplant de cord", poziţia 56 se abrogă.**

**8. La secţiunea P9 "Program naţional de transplant de organe, ţesuturi şi celule de origine umană" subprogramul P9.3 "Transplant hepatic", poziţiile 6, 7, 8 si 9 se abrogă.**

**9. La secţiunea P9 "Program naţional de transplant de organe, ţesuturi şi celule de origine umană" subprogramul P9.4 "Transplant renal combinat rinichi şi pancreas", poziţiile 19, 20, 21, 22 şi 69 se abrogă.**

**10. La secţiunea P9 "Program naţional de transplant de organe, ţesuturi şi celule de origine umană" subprogramul P9.6 "Transplant pulmonar", poziţiile 1, 2, 3, 4 şi 47 se abrogă.**

**11. La secţiunea P9 "Program naţional de transplant de organe, ţesuturi şi celule de origine umană" subprogramul P9.7 "Tratamentul stării posttransplant în ambulatoriu a pacienţilor transplantaţi", poziţia 44 se abrogă.**

**12. La secţiunea P10 "Program naţional de supleere a funcţiei renale la bolnavii cu insuficienţă renală cronică", poziţiile 10, 11, 12 şi 13 se abrogă.**

**Art. II.** - Prezentul ordin se publică în Monitorul Oficial al României, Partea I, şi intră în vigoare începând cu luna ianuarie 2017.

|  |  |
| --- | --- |
| p. Ministrul sănătăţii,**Monica Emanuela Althamer**,secretar de stat  | p. Preşedintele Casei Naţionale de Asigurări de Sănătate,**Liliana Lukacs**  |